CELEX: 62018TN0252
Language: hu
Date: 2018-04-22 00:00:00
Title: T-252/18. sz. ügy: 2018. április 22-én benyújtott kereset – European Anglers Alliance kontra Tanács

201806220711970862018/C 240/552522018TC24020180709HU01HUINFO_JUDICIAL20180422484811T-252/18. sz. ügy: 2018. április 22-én benyújtott kereset – European Anglers Alliance kontra Tanács
 ---documentbreak--- C2402018HU4810120180422HU00554814812018. április 22-én benyújtott kereset – European Anglers Alliance kontra Tanács
   (T-252/18. sz. ügy)2018/C 240/55Az eljárás nyelve: francia
      Felek
   
   
      Felperes: European Anglers Alliance (Offenbach am Main, Németország) (képviselő: L. B. Buchman ügyvéd)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
            —
         
         
            ismerje el a European Anglers Alliance keresetindítási jogát;
         
      
            —
         
         
            semmisítse meg az egyes halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2018. évre történő meghatározásáról, valamint az (EU) 2017/127 rendelet módosításáról szóló, 2018. január 23-i (EU) 2018/120 tanácsi rendelet (HL 2018, L 27, 1. o.) 9. cikkének (4) bekezdését és 9. cikkének (5) bekezdését, mivel:
            
                     —
                  
                  
                     azok az európai uniós polgárok között nem igazolható, hátrányos megkülönböztetéshez vezetnek az e rendelkezések által követett célokra tekintettel, és sértik az egyenlőség elvét;
                  
               
                     —
                  
                  
                     az Európai Unió Tanácsa túllépte mérlegelési mozgásterét azzal, hogy egyetlen objektív tényre sem támaszkodott a farkassügér-állományt érintő tengeri hobbihorgászat vonatkozásában;
                  
               
                     —
                  
                  
                     sértik az arányosság elvét, mivel nem tartják tiszteletben a közös halászati politika 17. cikkét, amennyiben a tengeri hobbihorgászat gazdasági és társadalmi súlyát nyilvánvalóan nem vették figyelembe.
                  
               
      
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
            1.
         
         
            Az első, az egyenlő bánásmód elvének megsértésére alapított jogalap, amennyiben az (EU) 2018/120 rendelet megtámadott rendelkezései az e rendelkezések által követett célokra tekintettel nem igazolható hátrányos megkülönböztetéshez vezetnek az európai uniós polgárok között, valamint a hobbihorgászok és az ipari halászat között.
         
      
            2.
         
         
            Második, a Tanács mérlegelési mozgásterének túllépésére vonatkozó jogalap.
         
      
            3.
         
         
            Harmadik, az arányosság elvének megsértésére alapított jogalap.